Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 388/13/8802	Košice I, 5.9.2013
EEČ : 2-63-240-2013

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 568,00 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX, XXXXX, XXXXX
realizované policajtom XXXXX  XXXXX pod spisovou značkou XXXXX
-	v Košiciach XXXXX d¨ľa 22.01.2013 uzavrel so spoločnosťou XXXXX zmluvu o pôžičke č. XXXXX na sumu 560,- euro, ktorú sa zaviazal splatiť zvýšenú o príslušný poplatok, teda celkovo uhradiť sumu 639,- euro v 9 mesačných splátkach po 71,- euro, s d¨ľom splatnosti do 22.10.2013, pričom v čase uzavretia zmluvy do žiadosti o pôžičku uviedol nepravdivé informácie o svojej bonite, keďže zatajil iné existujúce záväzky a to úver č. XXXXX zo d¨ľa 21.12.2012 od spoločnosti XXXXX, z ktorého doposiaľ neuhradil ani jednu splátku, v dôsledku čoho je dlžný sumu vo výške 3.936,- euro, z čoho teda vyplýva, že už v čase uzavretia zmluvy bol uzrozumený o svojej finančnej situácii a svojich možnostiach, pričom po zaplatení jednej splátky vo výške 71,- euro prestal plniť dohodnuté obchodné podmienky, čím takto pre spoločnosť XXXXX, ktorú uviedol do omylu v otázke splnenia podmienok na poskytnutie a splácanie úveru spôsobil škodu vo výške 568,- euro.

Odôvodnenie: 
Uznesením vyšetrovateľa PZ, sp. zn. XXXXX z 24.06.2013 bolo podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného poriadku vznesené obvinenie XXXXX za skutok právne kvalifikovaný ako prečin úverového podvodu podľa 222 ods. 1 Trestného zákona, na tom skutkovom základe, že: 
-	v Košiciach XXXXX dňa 22.01.2013 uzavrel so spoločnosťou XXXXX zmluvu o pôžičke č. XXXXX na sumu 560,- Euro, ktorú sa zaviazal splatiť zvýšenú o príslušný poplatok, teda celkovo uhradiť sumu 639,- euro v 9 mesačných splátkach po 71,- euro, s dňom splatnosti do 22.10.2013, pričom v čase uzavretia zmluvy do žiadosti o pôžičku uviedol nepravdivé informácie o svojej bonite, keďže zatajil iné existujúce záväzky a to úver č. XXXXX zo dňa 21.12.2012 od spoločnosti XXXXX, z ktorého doposiaľ neuhradil ani jednu splátku, v dôsledku čoho je dlžný sumu vo výške 3.936,- euro, z čoho teda vyplýva, že už v čase uzavretia zmluvy bol uzrozumený o svojej finančnej situácii a svojich možnostiach, pričom po zaplatení jednej splátky vo výške 71,- euro prestal plniť dohodnuté obchodné podmienky, čím takto pre spoločnosť XXXXX, ktorú uviedol do omylu v otázke splnenia podmienok na poskytnutie a splácanie úveru spôsobil škodu vo výške 568,- euro.

V predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodení uzavreli dňa 20.08.2013 dohodu o zmieri, v rámci ktorej poškodený subjekt vyhlásil, že obvinený v plnej výške škodu spôsobenú stíhaným trestným činom uhradil.
	
	Obvinený a poškodení zhodne vyhlásili, že zmier uzavreli slobodne a vážne, obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti.

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval  a prisľúbil, že sa v budúcnosti bude vyvarovať takému konaniu.

Obvinený 20.08. 2013 zložil na účet Okresnej prokuratúry XXXXX peňažnú sumu vo výške 70,- euro určenú vo výške 35,- euro na pomoc obetiam trestnej činnosti a vo výške 35,- euro pre XXXXX.

	Uvedenú sumu považujem za primeranú závažnosti spáchaného trestného činu. 

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. (Podľa § 215 ods. ods. 6 Trestného poriadku)

JUDr. Ildikó Mihaľovová
prokurátorka